Врз основа на член 37-a од Законот за јавни претпријатија (Сл. Весник на РСМ бр.38/96, 6/02, 40/03, 49/06, 22/07, 83/09, 97/10, 6/12, 119/13, 41/14, 138/14, 25/15, 61/15, 39/16, 64/18.35/19, 275/19), а во врска со член 20-г од Законот за вработените во јавен сектор (,,Сл. весник на РСМ“ бр.27/14, 199/14, 27/16, 35/18, 198/18, 143/19, 14/20) и член 22 и 23 од Законот за работни односи (Сл. Весник на РСМ бр. 62/05, 106/08, 161/08, 114/09, 130/09, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15,167/15, 72/15, 129/15, 27/16, 120/18, 110/19 и 267/20), а во врска со примено Позитивно мислење на Годишен план за вработување за 2021 година со бр. 09-565/2 од 28.01.2021 година, ЈП „Комунален сервис“ – Валандово, објавува

**ЈАВЕН ОГЛАС бр.01/2021**

**За засновање работен однос на неопределено време**

На следните работни места:

1) Работни места од група даватели на јавни услуги:

**1.1. Назив: Одржувач инкасант по села - 1 извршител;**

Со шифра КДР 0305 В01 008 , во Одделение за водовод и канализација.

**Опис на работно место:** Редовно читање и фактурирање на месечно потрошената количина на вода и други комунални услуги.

**Посебни услови:**

- стекнато најмалку ниво на квалификации I, или основно образование

- најмалку една година работно искуство во струката.

**Паричен износ на Нето плата:** 16.308,00 денари.

**Работно време:** од 07:00 до 15:00 часот, 40 часа неделно, понеделник - петок.

**1.2. Назив: Канализационен работник - 1 извршител;**

Со шифра КДР 0305 B01 018 , во Одделение за водовод и канализација.

**Опис на работно место:** Одржување на канализационата мрежа и поправка на дефекти од помал обем.

**Посебни услови:**

- стекнато најмалку ниво на квалификации I, или основно образование

- со или без работно искуство во струката.

**Паричен износ на Нето плата:** 15.126,00 денари.

**Работно време:** од 07:00 до 15:00 часот, 40 часа неделно, понеделник - петок.

**1.3. Назив: Одржувач на канализациона мрежа - 1 извршител;**

Со шифра КДР 0305 В01 013 , во Одделение за водовод и канализација.

**Опис на работно место:** Врши поправка на дефекти на канализациона мрежа, и учествува при изработка на нови приклучоци**.**

**Посебни услови:**

- стекнато најмалку ниво на квалификации I, или основно образование

- најмалку една година работно искуство во струката..

**Паричен износ на Нето плата:** 16.308,00 денари.

**Работно време:** од 07:00 до 15:00 часот, 40 часа неделно, понеделник - петок.

**1.4. Назив: Водоинсталатер - 2 извршители;**

Со шифра КДР 0305 В01 004, во Одделение за водовод и канализација.

**Опис на работно место:** Врши водоинсталатерски работи за поставување на нови водоводни и канализациони инсталации.

**Посебни услови:**

- стекнато најмалку ниво на квалификации I, или основно образование

- најмалку една година работно искуство во струката.

**Паричен износ на Нето плата:** 16.308,00 денари.

**Работно време:** од 07:00 до 15:00 часот, 40 часа неделно, понеделник - петок.

* 1. **Назив: Општ работник - 1 извршител;**

Со шифра КДР 0401 A03 012, во Одделение за водовод и канализација.

**Опис на работно место:** Ги извршува градежните работи за кои не е потребна никаква стручна спрема.

**Посебни услови:**

- стекнато најмалку ниво на квалификации I, или основно образование

- со или без работно искуство во струката.

**Паричен износ на Нето плата:** 15.126,00 денари.

**Работно време:** од 07:00 до 15:00 часот, 40 часа неделно, понеделник - петок.

**1.6. Назив: Работник за собирање отпад - 2 извршители;**

Со шифра КДР 0305 В02 021, во Одделение за јавна чистота.

**Опис на работно место:** Утовар на отпад

**Посебни услови:**

- стекнато најмалку ниво на квалификации I, или основно образование

- со или без работно искуство во струката.

**Паричен износ на Нето плата:** 15.126,00 денари.

**Работно време:** од 07:00 до 15:00 часот, 40 часа неделно, понеделник - петок.

**1.7. Назив: Ракувач со земјоделски машини - 2 извршители;**

Со шифра КДР 0305 В01 002, во Одделение за јавна чистота.

**Опис на работно место:** Транспорт на отпад, земја, градежен шут и други материјали по потреба.Управување со различна приклучна земјоделска механизација.

**Посебни услови:**

- стекнато најмалку ниво на квалификации I, или основно образование

- со или без работно искуство во струката.

**Паричен износ на Нето плата:** 16.308,00 денари.

**Работно време:** од 07:00 до 15:00 часот, 40 часа неделно, понеделник - петок.

2) Работни места од група помошно-технички лица:

**2.1. Назив: Одржувач на православни гробишта - 1 извршител;**

Со шифра КДР 0401 А03 028, во Одделение за јавна чистота.

**Опис на работно место:** Одржување на хигиената и зеленилото на градските православни гробишта .

**Посебни услови:**

- стекнато најмалку ниво на квалификации I, или основно образование

- со или без работно искуство во струката.

**Паричен износ на Нето плата:** 15.126,00 денари.

**Работно време:** од 07:00 до 15:00 часот, 40 часа неделно, понеделник - петок.

**2.2 Назив: Самостоен одржувач на пумпи - 1 извршител ;**

Со шифра КДР 0401 А01 102, во Одделение за водовод и канализација.

**Опис на работно место:** ја контролираат и следат автоматиката во пумпната станица и вршат одредени поправки кои се во можност да ги направат.

**Посебни услови:**

- стекнато најмалку ниво на квалификации III, 180 кредити според ЕЦВЕТ или тригодишно средно образование

- со или без работно искуство во струката.

**Паричен износ на Нето плата:** 16.308,00 денари.

**Работно време:** од 07:00 до 15:00 часот, 40 часа неделно, понеделник - петок.

Кандидатите треба да ги исполнуваат следните **општи услови :**

* Да е државјанин на Р.С.М.
* Активно да го користат македонскиот јазик;
* Да е полнолетен;
* Да има општа здравствена способност за работното место и
* Со правосилна судска пресуда да не им е изречена забрана за вршење на професија, дејност или должност;

Кандидатите доставаат **пријава** која треба да содржи:

1. Лични податоци на кандидатот
2. Податоци за исполнување на општи услови
3. Податоци за исполнување на посебните услови
4. Изјава, под материјална и кривична одговорност, со потврда дека податоците во пријавата се точни, а доставените докази верни на оргиналот
5. Докази за исполнување на општите и посебните услови:

- Уверение за државјанство;

- Извод од матична книга на родените и

- Доказ дека со праволсилна пресуда не му е изречена казна или прекршочна санкција за вршење на професија,дејност или должност.

1. Дата на пријавување и потпис на кандидатот.

Постапката за селекција и вработување на давателите на услуги во јавното претпријатие за извршителските места по реден број 1.1, реден број 1.2, реден број 1.3, реден број 1.4, реден број 1.5, реден број 1.6, реден број 1.7 се состои од проверка на внесените податоци во пријавата за вработување, со условите утврдени во јавниот оглас, проверка на приложените докази во пријавата и интервју, согласно Законот за јавни претпријатија.

Постапката за вработување на помошно техничкиот персонал работно место под број 2.1 и реден број 2.2 ќе се спроведува согласно одредбите од Законот за работни односи.

Огласот ќе трае **15 (петнаесет) дена**, за работните места под реден број 1.1; 1.2; 1.3; 1.4; 1.5; 1.6 и 1.7, а за работните места под реден број 2.1 и 2.2, **5(пет) дена** сметано од денот на објавувањето на огласот во дневниот печат во трите дневни весника, од кои еден од весниците што се издаваат на јазикот што го зборуваат најмалку 20 % од граѓаните кои зборуваат службен јазик, различен од македонскиот јазик.

Напомена: Согласно годишниот план за вработување на ЈП „Комунален сервис“ – Валандово за 2021 година – Балансерот на правична застапеност, извршителите за кои се објавува огласот се од македонска припадност.

Пријавите ќе бидат достапни на веб-страницата на ЈП „Комунален сервис“ Валандово [www.ksv.mk](http://www.ksv.mk). Кон пријавата кандидатите задолжително ги приложуваат потребните докази за податоците внесени во истата.

Секој заинтересиран кандидат кој ги исполнува општите и посебните услови, може да ја достави својата пријава со приложени докази и документи, лично, во архивата на ЈП „Комунален сервис“ Валандово на улица „Ленинова“ број 1 или препорачано по пошта со назнака „За јавен оглас 01/2021“.

**ЈП ,,Комунален сервис“ - Валандово**

**в.д. директор**

**Петар Зајков**